പീസ് കോർപ്സിൽ സേവനമനുഷ്ഠിച്ച് അമേരിക്കയിലേക്ക് മടങ്ങിയ ജെമിസൺ കാലിഫോർണിയയിലെ ലോസ് ഏഞ്ചൽസിൽ താമസമാക്കി. അവിടെ സ്വകാര്യ പരിശീലനത്തിൽ പ്രവേശിച്ച് ബിരുദതല എഞ്ചിനീയറിംഗ് കോഴ്സുകൾ നേടുകയും ചെയ്തു. 1983-ൽ സാലി റൈഡ്, ഗിയോൺ ബ്ലൂഫോർഡ് എന്നിവരുടെ മാതൃകയിലൂടെ നേടിയ പ്രചോദനത്തിലൂടെ ബഹിരാകാശയാത്രികരുടെ പ്രോഗ്രാമിലേക്ക് അപേക്ഷിക്കാൻ ജെമിസനെ പ്രേരിപ്പിച്ചു.1985 ഒക്ടോബറിലാണ് നാസയുടെ ബഹിരാകാശ പരിശീലന പരിപാടിയിൽ ജെമിസൺ ആദ്യമായി അപേക്ഷിച്ചത്. എന്നാൽ 1986-ൽ ബഹിരാകാശവാഹന ചലഞ്ചർ ദുരന്തത്തെത്തുടർന്ന് പുതിയ സ്ഥാനാർത്ഥികളെ തിരഞ്ഞെടുക്കുന്നത് നാസ മാറ്റിവച്ചു. 1987-ൽ ജെമിസൺ വീണ്ടും അപേക്ഷിക്കുകയും ഏകദേശം 2,000 അപേക്ഷകരിൽ നിന്ന് നാസ NASA ആസ്ട്രോനോട്ട് ഗ്രൂപ്പ് 12 ലെ പതിനഞ്ച് ആളുകളിൽ ഒരാളായി തിരഞ്ഞെടുക്കപ്പെടുകയും ചെയ്തു. ചലഞ്ചറിന്റെ നാശത്തെ തുടർന്ന് തിരഞ്ഞെടുത്ത ആദ്യ ഗ്രൂപ്പ് ആയിരുന്നു അത്." 1987-ൽ അസോസിയേറ്റഡ് പ്രസ്സ് അവളെ "ആദ്യത്തെ കറുത്ത സ്ത്രീ ബഹിരാകാശയാത്രിക" എന്ന് വിശേഷിപ്പിച്ചു.1989-ൽ ഫിലീഷ്യ റഷാദും റോബ് വെല്ലറും അതിഥിയായെത്തിയ ടെലിവിഷൻ സ്പെഷ്യൽ ബെസ്റ്റ് ക്യാച്ചുകളിൽ ജെമിസനെ രാജ്യത്തെ ഏറ്റവും യോഗ്യതയുള്ള വ്യക്തികളിൽ ഒരാളായി സിബിഎസ് അവതരിപ്പിച്ചു.

ഫ്ലോറിഡയിലെ കെന്നഡി ബഹിരാകാശ കേന്ദ്രത്തിലെ വിക്ഷേപണ സഹായ പ്രവർത്തനങ്ങളും ഷട്ടിൽ ഏവിയോണിക്സ് ഇന്റഗ്രേഷൻ ലബോറട്ടറിയിലെ (SAIL) ഷട്ടിൽ കമ്പ്യൂട്ടർ സോഫ്റ്റ്വെയറിന്റെ സ്ഥിരീകരണവും ജെമിസൺ നാസയുമായി നടത്തിയ പ്രവർത്തനങ്ങളിൽ ഉൾപ്പെടുന്നു.1989 സെപ്റ്റംബർ 28 ന്, എസ്ടിഎസ് -47 ബഹിരാകാശസംഘത്തിൽ മിഷൻ സ്പെഷ്യലിസ്റ്റ് 4 ആയി ചേരുന്നതിന് തിരഞ്ഞെടുക്കപ്പെട്ടു. കൂടാതെ ശാസ്ത്രീയ പരീക്ഷണങ്ങളിൽ ശ്രദ്ധ കേന്ദ്രീകരിക്കുന്നതിനായി നാസ പരീക്ഷിച്ച പുതിയ ബഹിരാകാശയാത്രികയായ സയൻസ് മിഷൻ സ്പെഷ്യലിസ്റ്റായി തിരഞ്ഞെടുക്കപ്പെട്ടു.

പൊതു പ്രൊഫൈൽ
നാസ കരിയർ
നാസാനന്തര ജീവിതം
നാസയിൽ നിന്നുള്ള രാജി